CELEX: C2006/294/126
Language: el
Date: 2006-12-02 00:00:00
Title: Υπόθεση F-1/05: Απόφαση του Δικαστηρίου Δημοσίας Διοικήσεως (ολομέλεια) της 26ης Οκτωβρίου 2006 — Landgren κατά Ευρωπαϊκού Ιδρύματος Καταρτίσεως (Έκτακτος υπάλληλος — Σύμβαση αόριστης διάρκειας — Απόλυση — Επαγγελματική ανεπάρκεια — Υποχρέωση αιτιολογήσεως — Πρόδηλη πλάνη εκτιμήσεως)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/64
            
         Απόφαση του Δικαστηρίου Δημοσίας Διοικήσεως (ολομέλεια) της 26ης Οκτωβρίου 2006 — Landgren κατά Ευρωπαϊκού Ιδρύματος Καταρτίσεως
   (Υπόθεση F-1/05) (1)
   
   (Έκτακτος υπάλληλος - Σύμβαση αόριστης διάρκειας - Απόλυση - Επαγγελματική ανεπάρκεια - Υποχρέωση αιτιολογήσεως - Πρόδηλη πλάνη εκτιμήσεως)
   (2006/C 294/126)
   Γλώσσα διαδικασίας: η γαλλική
   Διάδικοι
   
      Προσφεύγουσα: Pia Landgren (Τορίνο, Ιταλία) (εκπρόσωπος: M.-A. Lucas, δικηγόρος)
   
      Καθού: Ευρωπαϊκό Ίδρυμα Καταρτίσεως (εκπρόσωπος: M. Dunbar, διευθυντής, επικουρούμενος από τον G. Vandersanden, δικηγόρο)
   Αντικείμενο της υποθέσεως
   Αφενός, ακύρωση της αποφάσεως περί απολύσεως της προσφεύγουσας και, αφετέρου, αίτημα αποζημιώσεως.
   Διατακτικό της αποφάσεως
   Το Δικαστήριο Δημοσίας Διοικήσεως αποφασίζει:
   
               1.
            
            
               Ακυρώνει την απόφαση του Ευρωπαϊκού Ιδρύματος Καταρτίσεως της 25ης Ιουνίου 2004 περί καταγγελίας της συμβάσεως αόριστης διάρκειας της P. Landgren ως έκτακτης υπαλλήλου.
            
         
               2.
            
            
               Οι διάδικοι θα ανακοινώσουν στο Δικαστήριο Δημοσίας Διοικήσεως, εντός τριών μηνών από της δημοσιεύσεως της παρούσας αποφάσεως, είτε το καθορισθέν με κοινή συμφωνία ποσό της αποζημιώσεως λόγω του παρανόμου της αποφάσεως της 25ης Ιουνίου 2004, είτε, ελλείψει συμφωνίας, τις συγκεκριμένες προτάσεις τους όσον αφορά το ποσό αυτό.
            
         
               3.
            
            
               Επιφυλάσσεται ως προς τα δικαστικά έξοδα.
            
         
      (1)  EE C 182 της 23.7.2005, σ. 39 (υπόθεση αρχικώς πρωτοκολληθείσα στο Πρωτοδικείο των Ευρωπαϊκών Κοινοτήτων με αριθμό υποθέσεως Τ- 180/05 και μεταβιβασθείσα στο Δικαστήριο Δημοσίας Διοικήσεως της Ευρωπαϊκής Ενώσεως με διάταξη της 15.12.2005).